《清隐斋饮酒》
宋代·徐冲渊

暖风薄雨轻烟散，晴日游丝飞絮乱。竹窗午梦啼鸟惊，松轩晚饮幽人唤。

一壶碧酒如春浓，万斛羁愁若冰泮。兴来索笔谩题诗，碧桃花下纶巾岸。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。